GARGŽDŲ LOPŠELIS-DARŽELIS „SAULUTĖ“

Įstaigos kodas 191789357, Vingio g. 4, Gargždai

2021 m. gruodžio 31 d.

FINANSINIŲ ATASKAITŲ

AIŠKINAMASIS RAŠTAS

**I SKYRIUS**

**BENDROJI DALIS**

Gargždų lopšelis-darželis „Saulutė“ (toliau vadinama lopšelis-darželis) yra viešoji įstaiga, turinti tris sąskaitas banke (einamąją, įmokos už paslaugas, pavedimų) ir antspaudą su Lietuvos valstybės herbu ir savo pavadinimu. Lopšelio-darželio buveinės adresas: Vingio g. 4, Gargždai, Lietuvos Respublika. Įstaigos kodas 191789357.

Lopšelis-darželis yra biudžetinė įstaiga, finansuojama iš Klaipėdos rajono savivaldybės biudžeto .

Lopšelyje-darželyje 2021 m. vidutiniškai dirbo 63 darbuotojai.

Lopšelis-darželis vykdo nuostatuose nustatytas funkcijas.

Lopšelio-darželio finansinės ataskaitos teikiamos už pilnus 2021 biudžetinius metus.

Finansinėse ataskaitose pateikiami duomenys išreikšti Lietuvos Respublikos piniginiais vienetais – eurais.

**II SKYRIUS**

**APSKAITOS POLITIKA**

Lopšelio-darželio parengtos finansinės ataskaitos atitinka VSAFAS, kaip tai nustatyta Viešojo sektoriaus atskaitomybės įstatymo 21 straipsnio 6 dalyje.

Lopšelio-darželio apskaitos politika yra apskaitos vadovo sudėtinė dalis, apskaitos vadovas parengtas ir patvirtintas direktoriaus įsakymu 2018 m. balandžio 5 d.. Nr. V-36. Lopšelio-darželio apskaitos politika užtikrina, kad apskaitos duomenys atitiktų kiekvieno taikytino VSAFAS reikalavimus. Jeigu nėra konkretaus VSAFAS reikalavimo, lopšelis-darželis vadovaujasi bendraisiais apskaitos principais, nustatytais 1 VSAFAS „Finansinių ataskaitų rinkinio pateikimas“.

**Minimalios apskaitos politikos nuostatos**

**Nematerialusis turtas**

Nematerialusis turtas yra pripažįstamas, jei atitinka 13 VSAFAS pateiktą sąvoką ir nematerialiajam turtui nustatytus kriterijus.

Nematerialusis turtas pirminio pripažinimo metu apskaitoje yra registruojamas įsigijimo savikaina.

Išankstiniai mokėjimai už nematerialųjį turtą apskaitoje registruojami nematerialiojo turto sąskaitoje.

Viso įstaigos nematerialiojo turto naudingo tarnavimo laikas yra ribotas. Finansinėse ataskaitose yra rodomas įsigijimo savikaina, atėmus sukauptą amortizacijos ir nuvertėjimo, jei jis yra, sumą.

Nematerialiojo turto amortizuojamoji vertė yra nuosekliai paskirstoma per visą nustatytą turto naudingo tarnavimo laiką tiesiogiai proporcingu metodu.

Nematerialiojo turto naudingo tarnavimo laikas ir amortizacijos normatyvai nustatyti ir patvirtinti direktoriaus įsakymu 2009 m. gruodžio 30 d. Nr.V-35.

**Ilgalaikis materialusis turtas**

Ilgalaikis materialusis turtas pripažįstamas ir registruojamas apskaitoje, jei jis atitinka ilgalaikio materialiojo turto sąvoką ir VSAFAS nustatytus ilgalaikio materialiojo turto pripažinimo kriterijus.

Ilgalaikis materialusis turtas pagal pobūdį skirstomas į pagrindines grupes, nustatytas VSAFAS.

Įsigytas ilgalaikis materialusis turtas pirminio pripažinimo momentu apskaitoje registruojamas įsigijimo savikaina, pagal ilgalaikio materialiojo turto vienetus, kaip nurodyta ilgalaikio materialiojo turto lopšelio-darželio tvarkos apraše.

Išankstiniai apmokėjimai už ilgalaikį materialųjį turtą apskaitoje registruojami tam skirtose ilgalaikio materialiojo turto sąskaitose.

Po pirminio pripažinimo ilgalaikis materialusis turtas, išskyrus žemę ir kultūros vertybes, finansinėse ataskaitose rodomas įsigijimo savikaina, atėmus sukauptą nusidėvėjimo ir nuvertėjimo, jei jis yra, sumą. Žemė ir kultūros vertybės po pirminio pripažinimo finansinėse ataskaitose rodomos tikrąja verte (išskyrus kultūros vertybių rekonstravimo, konservavimo ir restauravimo išlaidas, kurios yra laikomos esminiu turto pagerinimu ir apskaitoje registruojamos 12 VSAFAS „Ilgalaikis materialusis turtas“ nustatyta tvarka didinant šio ilgalaikio materialiojo turto vertę).

Ilgalaikio materialiojo turto nusidėvimoji vertė yra nuosekliai paskirstoma per visą turto naudingo tarnavimo laiką.

Ilgalaikio materialiojo turto nusidėvėjimas skaičiuojamas taikant tiesiogiai proporcingą (tiesinį) metodą pagal konkrečius materialiojo turto nusidėvėjimo normatyvus, patvirtintus direktoriaus įsakymu 2009 m. gruodžio 30 d. Nr.V-35.

Kai ilgalaikis materialusis turtas parduodamas arba nurašomas, jo įsigijimo savikaina, sukaupto nusidėvėjimo ir, jei yra, nuvertėjimo sumos nurašomos.

**Atsargos**

Pirminio pripažinimo metu atsargos įvertinamos įsigijimo (pasigaminimo) savikaina, o sudarant finansines ataskaitas – įsigijimo ar pasigaminimo savikaina ar grynąja galimo realizavimo verte, atsižvelgiant į tai, kuri iš jų mažesnė.

Apskaičiuodama atsargų, sunaudotų teikiant paslaugas, ar parduotų atsargų savikainą, lopšelis-darželis taiko konkrečių kainų būdą.

Prie atsargų priskiriamas neatiduotas naudoti ūkinis inventorius. Atiduoto naudoti ūkinio inventoriaus vertė iš karto įtraukiama į sąnaudas.

Naudojamo inventoriaus kiekinė ir vertinė apskaita kontrolės tikslais tvarkoma nebalansinėse sąskaitose.

**Finansinis turtas**

Finansinio turto apskaitos metodai ir taisyklės nustatyti 14-ajame VSAFAS „Jungimai ir investicijos į asocijuotuosius subjektus" ir 17-ajame VSAFAS „Finansinis turtas ir finansiniai įsipareigojimai" .

Lopšelyje-darželyje finansinis turtas yra skirstomas į ilgalaikį ir trumpalaikį. Ilgalaikiam finansiniam turtui yra priskiriama po vienų metų gautinos sumos arba kitas ilgalaikis finansinis turtas. Trumpalaikiam finansiniam turtui yra priskiriama per vienerius metus gautinos sumos, pinigai ir jų ekvivalentai, kitas trumpalaikis finansinis turtas.

**Gautinos sumos**

Gautinos sumos pirminio pripažinimo metu yra įvertinamos įsigijimo savikaina.

Vėliau ilgalaikės gautinos sumos ataskaitose rodomos amortizuota savikaina, atėmus nuvertėjimo nuostolius, o trumpalaikės gautinos sumos – įsigijimo savikaina, atėmus nuvertėjimo nuostolius.

**Finansavimo sumos**

Finansavimo sumos pripažįstamos, kai atitinka 20 VSAFAS „Finansavimo sumos“ nustatytus kriterijus.

Finansavimo sumos - viešojo sektoriaus subjekto iš valstybės ir savivaldybių biudžetų, kitų išteklių fondų, Europos Sąjungos, Lietuvos ir užsienio paramos fondų gauti arba gautini pinigai arba kitas turtas, skirtas viešojo sektoriaus subjekto įstatuose nustatytiems tikslams ir programoms įgyvendinti. Finansavimo sumos apima ir viešojo sektoriaus subjekto gautus arba gautinus pinigus, ir kitą turtą pavedimams vykdyti, kitas lėšas viešojo sektoriaus subjekto išlaidoms dengti ir paramos būdu gautą turtą.

Finansavimo sumos pagal paskirtį skirstomos į: finansavimo sumos nepiniginiam turtui įsigyti ir finansavimo sumas kitoms išlaidoms kompensuoti.

Finansavimo sumos nepiniginiam turtui įsigyti apima ir nemokamai gautą arba už simbolinį atlygį įsigytą nepiniginį turtą.

Finansavimo sumos kitoms išlaidoms dengti yra skirtos ataskaitinio laikotarpio išlaidoms kompensuoti. Taip pat finansavimo sumomis, skirtomis kitoms išlaidoms kompensuoti, yra taikomos visos likusios finansavimo sumos, kurios nepriskiriamos nepiniginiam turtui įsigyti.

Gautos (gautinos) ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais padaromos su finansavimo sumomis susijusios sąnaudos.

**Finansiniai įsipareigojimai**

Finansinių įsipareigojimų apskaitos principai, metodai ir taisyklės nustatyti 17 VSAFAS „Finansinis turtas ir finansiniai įsipareigojimai", 18 VSAFAS „Atidėjiniai, neapibrėžtieji įsipareigojimai, neapibrėžtasis turtas ir įvykiai pasibaigus ataskaitiniam laikotarpiui", 19 VSAFAS „Nuoma, finansinė nuoma (lizingas) ir kitos turto perdavimo sutartys" ir 24 VSAFAS „Išmokos darbuotojams ir pensijų planai".

Lopšelio-darželio visi įsipareigojimai yra finansiniai ir skirstomi į ilgalaikius ir trumpalaikius. Ilgalaikiams finansiniams įsipareigojimams priskiriama: ilgalaikiai atidėjiniai, ilgalaikės finansinės skolos ir kiti ilgalaikiai įsipareigojimai. Trumpalaikiams finansiniams įsipareigojimams priskiriama: ilgalaikių atidėjinių einamųjų metų dalis, trumpalaikiai atidėjiniai, ilgalaikių įsipareigojimų einamųjų metų dalis, trumpalaikės finansinės skolos, pervestinos finansavimo sumos, pervestinos sumos į biudžetus ir kitus subjektus, mokėtinos sumos susijusios su vykdoma veikla, ir kiti trumpalaikiai finansiniai įsipareigojimai.

Pirminio pripažinimo metu finansiniai įsipareigojimai įvertinami įsigijimo savikaina. Vėliau šie įsipareigojimai įvertinami: kiti ilgalaikiai finansiniai įsipareigojimai - amortizuota savikaina arba kiti trumpalaikiai finansiniai įsipareigojimai – įsigijimo savikaina.

**Atidėjiniai**

Atidėjiniai pripažįstami ir registruojami apskaitoje, kai dėl įvykio praeityje lopšelis-darželis turi dabartinę teisinę prievolę ar neatšaukiamą pasižadėjimą ir tikėtina, kad jam įvykdyti bus reikalingi ištekliai, o įsipareigojimo suma gali būti patikimai įvertinta. Jei patenkinamos ne visos šios sąlygos, atidėjiniai nėra pripažįstami, o tiktai informacija apie susijusį su tikėtina sumokėti suma neapibrėžto įsipareigojimo yra pateikiama finansinių atskaitų aiškinamajame rašte. Atidėjiniai yra peržiūrimi paskutinę kiekvieno ataskaitinio laikotarpio dieną ir koreguojami, atsižvelgiant į naujus įvykius ar aplinkybes, kad parodytų tiksliausią dabartinį įvertinimą.

Atidėjiniais pripažįstama kai atitinka 18 VSAFAS „Atidėjiniai, neapibrėžtieji įsipareigojimai, neapibrėžtasis turtas ir įvykiai pasibaigus ataskaitiniam laikotarpiui" nustatytus kriterijus.

**Nuoma, finansinė nuoma (lizingas) ir kitos turto perdavimo sutartys**

Nuomos sutartims taikomas turinio viršenybės prieš formą principas. Ar nuoma bus laikoma veiklos nuoma ar finansine nuoma, priklauso ne nuo sutarties formos, o nuo jos turinio ir ekonominės prasmės.

Nuomos sandoriai grupuojami į veiklos nuomos ar finansinės nuomos (lizingo) sandorius, atsižvelgiant į tai, kiek turto nuosavybės teikiamos naudos ir rizikos tenka nuomotojui ir kiek nuomininkui.

Apskaitoje registruojamos finansinės nuomos įmokos yra padalijamos, išskiriant turto vertės dengimo sumą, palūkanas ir kitas įmokas. Palūkanos priskiriamos finansinės ir investicinės veiklos sąnaudoms ir apskaitoje yra registruojamos kaupimo principu.

Nuoma laikoma veiklos nuoma, kai didžioji dalis su turto nuosavybe susijusios rizikos ir naudos neperduodama nuomininkui, o lieka nuomotojui. Nuomos įmokos pagal veiklos nuomos sutartį yra registruojamos apskaitoje kaip sąnaudos tolygiai (tiesiniu metodu) per nuomos laikotarpį.

**Pajamos**

Pajamų apskaitos principai, metodai ir taisyklės nustatyti 9 VSAFAS „Mokesčių ir socialinių įmokų pajamos“ , 10 VSAFAS „Kitos pajamos“, 20 VSAFAS „Finansavimo sumos“.

Pajamų apskaitai taikomas kaupimo principas. Finansavimo pajamos pripažįstamos tuo pačiu laikotarpiu, kai yra patiriamos su šiomis pajamomis susijusios sąnaudos

Pajamos, išskyrus finansavimo pajamas, pripažįstamos, kai tikėtina , kad lopšelis-darželis gaus su sandoriu susijusią ekonominę naudą.

Pajamomis laikoma tik pačio lopšelio-darželio gaunama ekonominė nauda. Lopšelyje-darželyje pajamomis nepripažįstamos trečiųjų asmenų vardu surinktos sumos, kadangi tai nėra lopšelio-darželio gaunama ekonominė nauda.

Gautos įplaukos už suteiktas (teikiamas, suteiktinas) paslaugas ar parduotas prekes negali būti iš karto naudojamos. Jas privaloma pervesti į savivaldybės biudžetą .

Lopšelio-darželio išlaidoms finansuoti iš gautų pajamų už suteiktas paslaugas ar parduotas prekes pateikia mokėjimo paraišką savivaldybės įstaigai, pagal kurią lėšos pervedamos į lopšelio-darželio sąskaitą.

Suteiktų paslaugų ar parduotų prekių pajamų įplaukos naudojamos lopšelio-darželio išlaidoms pagal lėšas už paslaugas ir nuomą programos finansavimui.

**Sąnaudos**

Sąnaudų apskaitos principai, metodai ir taisyklės nustatyti 11 VSAFAS „Sąnaudos“.

Sąnaudos apskaitoje pripažįstamos vadovaujantis kaupimo ir palyginamumo principais tuo ataskaitinio laikotarpiu, kai uždirbamos su jomis susijusios pajamos, neatsižvelgiant į pinigų išleidimo laiką. Tais atvejais, kai per ataskaitinį laikotarpį padarytų išlaidų neįmanoma tiesiogiai susieti su tam tikru pajamų uždirbimu ir jos neduos ekonominės naudos ateinančiais ataskaitiniais laikotarpiais, šios išlaidos pripažįstamos sąnaudomis tą patį laikotarpį, kada buvo patirtos.

Lopšelis-darželis vieną kartą per metus pagal paskutinės metų dienos būklę apskaičiuotas sumas mokėti už kasmetines atostogas pripažįsta sąnaudomis. Sąnaudos apskaitoje registruojamos remiantis principu, kad kiekvienas lopšelio-darželio tarnautojas ar darbuotojas per 11 mėnesių užsidirba mokėjimą už dvyliktąjį mėnesį, kuris išmokamas einant eilinių atostogų. Todėl lopšelio-darželio apskaitoje tarnautojams ar darbuotojams mokėti už kasmetines atostogas sumos kaupiamos ir pripažįstamos sąnaudomis tolygiai per visą darbo laiką, o tarnautojui ar darbuotojui išėjus atostogų, šia suma yra mažinamos sukauptos sąnaudos.

Lopšelio-darželio sąnaudos pagal veiklos sritis yra skirstoma į šias grupes: pagrindinės veiklos sąnaudas ir kitos veiklos sąnaudas. Pagrindinės veiklos sąnaudas sudaro: darbo užmokesčio ir socialinio draudimo sąnaudos, ilgalaikio materialiojo ir nematerialiojo turto nusidėvėjimo ir amortizacijos sąnaudos, komunalinių paslaugų ir ryšių sąnaudos, komandiruočių sąnaudos, kvalifikacijos kėlimo sąnaudos, paprastojo remonto ir eksploatavimo sąnaudos, nuvertėjimo, nurašytų sumų ir atidėjinių sąnaudos, parduotų ir sunaudotų atsargų sąnaudos, kitų paslaugų sąnaudos ir pagrindinės veiklos kitos sąnaudos. Kitos veiklos sąnaudas sudaro: darbo užmokesčio ir socialinio draudimo sąnaudos, komandiruočių sąnaudos, parduotų ir sunaudotų atsargų sąnaudos, ilgalaikio materialiojo ir nematerialiojo turto nusidėvėjimo ir amortizacijos sąnaudos, paslaugų sąnaudos, nuvertėjimo, nurašytų sumų ir atidėjinių sąnaudos ir kitos veiklos kitos sąnaudos.

Sandoriai užsienio valiuta

Sandoriai užsienio valiuta apskaitos principai nustatyti 21 VSAFAS „Sandoriai užsienio valiuta“

Sandoriai užsienio valiuta pirminio pripažinimo metu registruojami apskaitoje pagal sandorio dieną galiojusį Lietuvos banko skelbiamą užsienio valiutos kursą. Pelnas ir nuostoliai iš sandorių užsienio valiuta bei iš užsienio valiuta išreikšto turto ir įsipareigojimų likučių perkainojimo dieną yra registruojami finansinės ir investicinės veiklos pajamų ar sąnaudų sąskaitose.

Valiutinių straipsnių likučiai perkainojami pagal ataskaitinio laikotarpio pabaigos Lietuvos banko skelbiamą Lietuvos Respublikos piniginio vieneto ir užsienio valiutos santykį .

Turto nuvertėjimas

Turto nuvertėjimo apskaitos principai, metodai ir taisyklės nustatyti 8 VSAFAS „Atsargos“, 17 VSAFAS „Finansinis turtas ir finansiniai įsipareigojimai“ ir 22 VSAFAS „Turto nuvertėjimas“.

Nuostoliai dėl turto nuvertėjimo apskaitoje pripažįstami pagal nuvertėjimo požymius. Sudarydama finansinių ataskaitų rinkinį, lopšelis-darželis nustato, ar yra turto nuvertėjimo požymių. Jeigu yra vidinių ar išorinių turto nuvertėjimo požymių, lopšelis-darželis nustato turto atsiperkamąją vertę ir palygina ją su turto balansine verte.

Nuostoliai dėl turto nuvertėjimo apskaitoje registruojami apskaičiuotų nuostolių suma mažinant turto balansinę vertę ir ta pačia suma registruojant ataskaitinio laikotarpio pagrindinės ar kitos veiklos sąnaudas.

Turto nuvertėjimas nėra tolygus turto nurašymui. Turto nuvertėjimo atveju yra mažinama turto vieneto balansinė vertė, tačiau turto įsigijimo savikaina apskaitoje lieka tokia pati kaip iki nuvertėjimo nustatymo, o nuvertėjimas registruojamas atskiroje sąskaitoje. Turto nuvertėjimas apskaitoje yra registruojamas ne didesne verte nei turto balansinė vertė.

Neapibrėžtieji įsipareigojimai ir neapibrėžtasis turtas

Neapibrėžtųjų įsipareigojimų ir neapibrėžtojo turto apskaitos principai nustatyti 18 VSAFAS „Atidėjiniai, neapibrėžtieji įsipareigojimai, neapibrėžtasis turtas ir įvykiai pasibaigus ataskaitiniam laikotarpiui“.

Lopšelis-darželis nepripažįsta neapibrėžtųjų įsipareigojimų ir neapibrėžtojo turto , tačiau neapibrėžtieji įsipareigojimai ir neapibrėžtasis turtas registruojami nebalansinėse sąskaitose. Neapibrėžtieji įsipareigojimai nerodomi nei finansinės būklės ataskaitoje, nei veiklos rezultatų ataskaitoje, o informacija apie juos pateikiama aiškinamajame rašte.

Neapibrėžtasis turtas finansinėse ataskaitose neparodomas, kol nėra aišku, ar jis duos įstaigai ekonominės naudos. Jei ekonominė nauda tikėtina, tačiau nėra tikra, kad ji bus gauta, informacija apie neapibrėžtąjį turtą pateikiama aiškinamajame rašte.

Įvykiai pasibaigus ataskaitiniam laikotarpiui

Įvykiai, pasibaigus ataskaitiniam laikotarpiui, kurie suteikia papildomos informacijos apie įstaigos finansinę padėtį paskutinę ataskaitinio laikotarpio dieną (koreguojantys įvykiai), atsižvelgiant j jų įtakos reikšmę parengtoms finansinėms ataskaitoms, yra parodomi finansinės būklės, veiklos rezultatų ir pinigų srautų ataskaitose. Nekoreguojantys įvykiai, pasibaigus ataskaitiniam laikotarpiui, aprašomi aiškinamajame rašte, kai jie reikšmingi.

**Tarpusavio užskaitos ir palyginamieji raštai**

Sudarant finansinių ataskaitų rinkinį, turto ir įsipareigojimų, taip pat pajamų ir sąnaudų tarpusavio užskaita negalima, išskyrus atvejus, kai konkretus VSAFAS reikalauja būtent tokios užskaitos.

Palyginamieji skaičiai yra koreguojami, kad atitiktų ataskaitinių metų finansinius rezultatus. Apskaitos principų ir apskaitinių įverčių pasikeitimai, sudarant ataskaitinio laikotarpio finansinių ataskaitų rinkinį, pateikiami aiškinamajame rašte.

**Informacijos pagal segmentus pasikeitimas**

Informacijos apie segmentus pakeitimo finansinėse ataskaitose reikalavimai nustatyti 25 VSAFAS „Atsiskaitymai pagal segmentus“

Lopšelis-darželis apskaitos veiklą tvarko pagal segmentus. Segmentai - biudžetinės įstaigos pagrindinės veiklos dalys pagal atliekamas valstybės funkcijas, apimančios vienarūšes įstaigos teikiamas viešąsias paslaugas pagal valstybės funkcijų klasifikaciją. Lopšeliui-darželiui priskiriamas švietimo segmentas.

Apie segmentą pateikiama tokia informacija: segmento sąnaudos ir segmento pinigų srautai.

**Apskaitos politikos keitimas**

Apskaitos politikos principai nustatyti 7 VSAFAS „Apskaitos politikos, apskaitinių įverčių keitimas ir klaidų taisymas“

Lopšelis-darželis pasirinktą apskaitos politiką taiko nuolat arba gana ilgą laiką tam, kad būtų galima palyginti įvairių ataskaitinių laikotarpių finansines ataskaitas. Tokio palyginimo reikia įstaigos finansinės būklės, veiklos rezultatų, grynojo turto ir pinigų srautų keitimosi tendencijoms nustatyti.

Apskaitos politika keičiama dėl VSAFAS pasikeitimo arba, jei kiti teisės aktai to reikalauja. Apskaitos politikos keitimas finansinėse ataskaitose parodomas taikant retrospektyvinį būdą, tai yra. .nauja apskaitos politika taikoma taip, lyg ji visada būtų buvusi naudojama, todėl pakeista apskaitos politika yra pritaikoma ūkinėms operacijoms ir ūkiniams įvykiams nuo jų atsiradimo. Poveikis, kurį daro apskaitos politikos keitimas einamojo ataskaitinio laikotarpio informacijai ir darytų ankstesnių ataskaitinių laikotarpių informacijai, registruojamas apskaitoje tą ataskaitinį laikotarpį, kurį apskaitos politika pakeičiama, ir parodomas einamojo ataskaitinio laikotarpio veiklos rezultatų ataskaitos eilutėje „Apskaitos politikos keitimo bei esminių klaidų taisymo įtaka". Šioje eilutėje yra parodoma apskaitos politikos keitimo poveikio dalis, susijusi su ankstesniais ataskaitiniais laikotarpiais. Lyginamoji ankstesnio ataskaitinio laikotarpio informacija finansinėse ataskaitose pateikiama tokia, kokia buvo, tai yra. nekoreguojama

**Apskaitinių įverčių keitimas**

Apskaitinių įverčių keitimo principai ir taisyklės nustatyti 7 VSAFAS „Apskaitos politikos, apskaitinių įverčių keitimas ir klaidų taisymas“

Lopšelis-darželis apskaitinių įverčių pasikeitimams įvertinti yra sudaromos atitinkamos komisijos, kurios yra atsakingos už tinkamą aplinkybių ir informacijos, lemiančios apskaitinį įvertinimą, taip pat poveikio nustatymą ir parodymą finansinėse ataskaitose

Apskaitinio įverčio pasikeitimo poveikis nustatant grynąjį perviršį ar deficitą priskiriamas: laikotarpiui kada įvyko pasikeitimas, jeigu jis turi įtakos tik tam laikotarpiui arba laikotarpiui kada įvyko pasikeitimas ir vėlesniems laikotarpiams jei pasikeitimas turi įtakos ir jiems.

Lopšelio-darželio apskaitinio įverčio pasikeitimo rezultatas įtraukiamas į tą veiklos rezultatų ataskaitos eilutę, kurioje buvo parodytas pirminis įvertis, nebent pasikeitimas ataskaitiniu laikotarpiu turi įtakos tik finansinės būklės ataskaitos straipsniams.

**Apskaitos klaidų taisymas**

Apskaitos klaidų taisymo taisyklės numatytos 7 VSAFAS „Apskaitos politikos, apskaitinių įverčių keitimas ir klaidų taisymas“.

Ataskaitiniu laikotarpiu gali būti pastebėtos apskaitos klaidos, padarytos praėjusių ataskaitinių laikotarpių finansinėse ataskaitose.

Ir esminės, ir neesminės apskaitos klaidos taisomos einamojo ataskaitinio laikotarpio finansinėse ataskaitose.

Neesminės klaidos taisymas registruojamas toje pačioje sąskaitoje, kurioje buvo užregistruota klaidinga informacija ir parodomas toje pačioje veiklos rezultatų ataskaitos eilutėje, kurioje buvo pateikta klaidinga informacija.

Esminės klaidos taisymas registruojamas tam skirtoje sąskaitoje ir parodomas veiklos rezultatų ataskaitos eilutėje „Apskaitos politikos keitimo bei esminių klaidų taisymo įtaka“ Lyginamoji ankstesniojo ataskaitinio laikotarpio finansinė informacija pateikiama tokia, kokia buvo, tai yra nekoreguojama. Su esminės klaidos taisymu susijusi informacija pateikiama aiškinamajame rašte.

**III SKYRIUS**

**PASTABOS**

**Nematerialusis turtas**

Lopšelis-darželis turi buhalterinę programą, kuri yra apskaitoma nematerialiojo turto sąskaitoje. Informacija apie nematerialiojo turto balansinės vertės pasikeitimą per ataskaitinį laikotarpį yra patekta **P3 priede**.

Buhalterinei programai buvo nustatytas 2 metų tarnavimo laikas iki 2010-12-31.

Nematerialiojo turto vienetų, kurių naudingo tarnavimo laikas neribotas lopšelis-darželis neturi.

Pateikiama informacija apie nematerialiojo turto balansinės vertės pagal grupes pasikeitimą per 2014 m. pagal 13-to VSAFAS 1 priede nustatytą formą, lopšelio-darželio nematerialiojo turto apskaitoje nėra turto nuvertėjimo.

Lopšelyje-darželyje programinė įranga yra visiškai amortizuota, tačiau vis dar naudojama veikloje, jos įsigijimo savikaina 868,86 Eur., o likutinė vertė 0,29 Eur..

Turto, kurio kontrolę riboja sutartys ar teisės aktai, turto, užstatyto kaip įsipareigojimų įvykdymo garantija, bei turto, kuris nebenaudojamas lopšelio-darželio veikloje - nėra.

Naujo turto, įsigyto perduoti ir patikėjimo teise perduoto kitiems subjektams, lopšelyje-darželyje nėra.

**Ilgalaikis materialusis turtas**

Ilgalaikio materialiojo turto balansinės vertės pasikeitimo per ataskaitinį laikotarpį lentelė yra pateikta **P4 priede**.

Lopšelyje-darželyje yra šios Ilgalaikio materialiojo turto grupės, joms nustatytas naudingo tarnavimo laikas:

|  |  |  |
| --- | --- | --- |
| Eil.  Nr. | Ilgalaikio materialiojo turto pavadinimas | Naudingo tarnavimo laikas metais |
| 1. | Pastatai (kapitalinis mūrinis) | 100 |
| 2. | Mašinos ir įrengimai | 7 |
| 3 | Kompiuterinė įranga | 4 |
| 4 | Kita biuro įranga | 4 |

Informacija apie ilgalaikio materialiojo turto balansinės vertės (pagal ilgalaikio materialiojo turto grupes) pasikeitimą per ataskaitinį laikotarpį pateikta pagal 12-to VSAFAS 1 priede nustatytą formą.

Lopšelyje-darželyje yra turto, kuris yra visiškai nudėvėtas, tačiau vis dar naudojamas veikloje. Lentelėje pateikiami ilgalaikio materialiojo turto daiktai ir jų įsigijimo savikaina.

|  |  |  |  |
| --- | --- | --- | --- |
| Eil.  Nr. | Ilgalaikio materialiojo turto pavadinimas | Inventorinis Nr. | Ilgalaikio materialiojo turto įsigijimo savikaina Eur. |
| 1 | Pianinas | 01380006 | 327,27 |
| 2 | Kiemo aikštelė | 01010001 | 306,40 |
| 3 | Pavėsinės | 01010001 | 5499,90 |
| 4 | Smėlio dėžės | 01010001 | 1222,20 |

Lopšelyje-darželyje yra turto, kuris yra visiškai nudėvėtas, tačiau vis dar naudojamas veikloje, kurių likutinė vertė yra 0,29 Eur.

|  |  |  |  |  |
| --- | --- | --- | --- | --- |
| Eil.  Nr. | Ilgalaikio materialiojo turto pavadinimas | Inventorinis Nr. | Ilgalaikio materialiojo turto įsigijimo savikaina Eur. | Ilgalaikio materialiojo turto viso nudėvėta Eur. |
| 1. | Kompiuteris | 01400001 | 1158,19 | 1157,90 |
| 2. | Kompiuteris | 01400004 | 564,11 | 563,82 |
| 3. | Nešiojamas kompiuteris | 01400005 | 395,85 | 395,56 |
| 4. | Nešiojamas kompiuteris | 01400006 | 521,32 | 521,03 |
| 5. | Interaktyvi lenta su plačios optikos projektoriumi | 01630173 | 2500,00 | 2499,71 |
| 6. | Mėsos malimo mašina | 01630154 | 478,45 | 478,16 |
| 7. | El. viryklė | 01630158 | 1144,00 | 1143,71 |
| 8. | El. viryklė | 01630159 | 1144,00 | 1143,71 |
| 9. | Šaldytuvas | 01630162 | 376,22 | 375,93 |
| 10. | Bulvių skutimo mašina | 01630163 | 723,47 | 723,18 |
| 11. | Daržovių pjaustymo mašina | 01630164 | 810,94 | 810,65 |
| 12. | Džiovykla | 01630165 | 608,20 | 607,91 |
| 13. | Šaldytuvas-vitrina | 01630167 | 608,20 | 607,91 |
| 14. | Dulkių siurblys | 01630168 | 292,52 | 292,23 |
| 15. | Skalbimo mašina | 01630169 | 289,62 | 289,33 |
| 16. | Šaldytuvas | 01630170 | 289,62 | 289,33 |

Turto, kurio kontrolę riboja sutartys ar teisės aktai ir turto, užstatyto kaip įsipareigojimų įvykdymo garantija, lopšelyje-darželyje nėra.

Turto, kuris nebenaudojamas veikloje ir turto, kuris laikinai nenaudojamas lopšelio-darželio veikloje nėra.

Žemės ir pastatų, kurie nenaudojami įprastinėje veikloje ir laikomi vien tiktai pajamomis iš nuomos, lopšelyje-darželyje nėra.

Turto, įsigyto pagal finansinės nuomos (lizingo) sutartis, lopšelis-darželis neturi.

Sutarčių, pasirašytų dėl ilgalaikio materialiojo turto įsigijimo ateityje, paskutinę ataskaitinio laikotarpio dieną neturime.

Lopšelis-darželis neturi ilgalaikio materialiojo turto, priskirto prie žemės, kilnojamųjų arba nekilnojamųjų kultūros vertybių grupių.

Turto, perduoto Turto bankui, taip pat nėra.

**Atsargos**

Informacija apie atsargų balansinę vertę pagal atsargų grupes, pasikeitimą per ataskaitinį laikotarpį pateikta **P8 priede**.

Lopšelis-darželis įsigijo atsargų už 119704,90 Eur, tame skaičiuje nemokamai įsigijo atsargų už 15477,38 Eur.

Lopšelis-darželis per ataskaitinį laikotarpį savo veiklai sunaudojo atsargų už 108952,59 Eur.

**Informacija apie per vienerius metus gautinas sumas**

Informacija apie per vienerius metus gautinas sumas pateikta P10 priede.

Sukaupta gautinų sumų paskutinei ataskaitinio laikotarpio dienai: iš biudžeto už ryšių ir interneto paslaugas – 22,84 Eur, už šildymą – 659,77 Eur, už kilimų valymą – 29,48 Eur, atostogų rezervas – 35769,36 Eur, atidėjiniai – 12385,16 Eur. už sunaudotą elektros energiją – 647,30 Eur.

Gautinos sumos už suteiktas paslaugas – 7065,33 Eur (tėvų įnašai už ugdymą ir maitinimą).

Kitos gautinos sumos – 317,57 Eur (socialinio draudimo įnašai)

Informacija apie pinigus ir pinigų ekvivalentus

Informacija apie pinigus ir pinigų ekvivalentus pateikta P11 priede. Pinigų banko sąskaitose paskutinei ataskaitinio laikotarpio dienai liko pavedimų lėšų sąskaitoje – 8209,74 Eur (tai sudaro GPM iki 1,2 % lėšos).

**Finansavimo sumos pagal šaltinį, tikslinę paskirtį ir jų pokyčius per ataskaitinį laikotarpį**

Informacija apie finansavimo sumas pagal šaltinį, tikslinę paskirtį ir jų pokyčiai per ataskaitinį laikotarpį pateikta **P12 priede**.

Per ataskaitinį laikotarpį lopšelis-darželis gavo finansavimo iš valstybės biudžeto kitoms išlaidoms kompensuoti – 350406,37 Eur. Iš valstybės biudžetinių įstaigų t. y. už nemokamą mokinių maitinimą – 11534,90 Eur., kitoms išlaidoms kompensuoti (darbo užmokestis ir soc. draudimas už dalyvavimą egzaminuose) – 201,47 Eur, Nacionalinė parama EKO produktai – 7720,00 Eur.

Iš savivaldybės biudžeto per ataskaitinį laikotarpį lopšelis-darželis gavo finansavimo – 687403,84 Eur, iš jų: nepiniginiam turtui įsigyti – 46523,23 Eur ir kitoms išlaidoms kompensuoti – 640880,61 Eur.

Iš kitų šaltinių per ataskaitinį laikotarpį gavo finansavimo nepiniginiam turtui įsigyti – 6451,81 Eur..

Finansavimo sumų ataskaitinio laikotarpio pabaigoje liko iš savivaldybės biudžeto lėšų – 316873,93 Eur kurią sudaro nematerialiojo ir ilgalaikio materialiojo turto likutinė vertė. Iš kitų šaltinių nepiniginiam turtui įsigyti liko – 8209,74 Eur (tai sudaro banko sąskaitos likutis – 8209,74 Eur).

**Informacija apie įsipareigojimus**

Informacija apie finansinius ilgalaikius atidėjinius pateikta **P15 priede**.

**Informacija apie kai kurias trumpalaikes mokėtinas sumas**

Informacija apie trumpalaikes mokėtinas sumas tiekėjams, sukauptas mokėtinas sumas ir kitus trumpalaikius įsipareigojimus pateikta **P17 priede**.

2021 m. gruodžio 31 d. lopšelis-darželis liko skolingas – 741,09 Eur, iš jų: už mitybą - 29,00 Eur, už ryšių paslaugas – 22,84 Eur, už šildymą – 659,77 Eur, už paslaugas – 29,48 Eur (kilimų valymo paslauga).

Informacija apie sukauptas mokėtinas sumas pateikta P17 priede.

Grynasis turtas

Informacija apie lopšelio-darželio grynąjį turtą ir jo pokyčius pateikia P18 priede.

Lopšelio-darželio grynojo turto sukauptas pelno likutis ataskaitinio laikotarpio pradžioje buvo – 6676,23 Eur. Ataskaitinio laikotarpio pabaigoje įstaigoje susidarė perviršis, tai skirtumas tarp pagrindinės veiklos pajamų ir pagrindinės veiklos sąnaudų –12498,54 Eur.

Likutį ataskaitinio laikotarpio paskutinei dienai sudaro lopšelio-darželio grynojo turto sukauptas perviršis ­ – 19174,77 Eur.

Per ataskaitinį laikotarpį lopšelis-darželis neturėjo turto tikrosios vertės rezervo.

Pagrindinės veiklos kitos pajamos

Informacija apie pagrindinės veiklos kitas pajamas pateikta P21 priede.

Pagrindinės veiklos sąnaudos

Informacija apie pagrindines veiklos sąnaudas pateikta P02 priede.

Darbo užmokesčio ir socialinio draudimo sąnaudos. Darbo užmokesčio sąnaudos, palyginus su 2020 m. padidėjo 29,2 %, nes padidėjo minimalus darbo užmokestis, didėjo darbuotojams atlyginimai, nuo sausio mėn. prisidėjo logopedo 0,5 etato ir mokytojo padėjėjas su spec. poreikių vaikais – 1 etatas.

|  |  |  |  |
| --- | --- | --- | --- |
| Eil. Nr. | Sąnaudos | Suma (Eur) | |
| 2020 m. | 2021 m. |
| 1. | Darbo užmokesčio | 706324,89 | 909402,27 |
| 1.1. | iš jų išeitinių išmokų | 0 | 0 |
| 1.2. | ligos pašalpų | 3597,51 | 3128,60 |
| 2. | Socialinio draudimo sąnaudos nuo darbo užmokesčio | 10913,86 | 14134,27 |
| 2.1. | iš jų nuo išeitinių išmokų | 0 | 0 |
|  | **IŠ VISO:** | **717238,75** | **926665,14** |

Bendros komunalinių paslaugų ir ryšių sąnaudos padidėjo 20,4 %. Praėjusio laikotarpio komunalinių paslaugų ir ryšių sąnaudas sudaro:

|  |  |  |  |
| --- | --- | --- | --- |
| Eil. Nr. | Sąnaudos | Suma (Eur) | |
| 2020 m. | 2021 m. |
| 1. | Šildymo | 12886,52 | 20067,58 |
| 2. | Elektros energijos | 5411,51 | 1500,20 |
| 3. | Vandentiekio ir kanalizacijos | 2545,89 | 2915,12 |
| 4. | Ryšių paslaugų | 1726,41 | 1500,82 |
| 5. | Kitų komunalinių paslaugų | 406,37 | 1671,94 |
|  | **IŠ VISO:** | **22976,70** | **27655,66** |

Kvalifikacijos kėlimo išlaidos padidėjo 27 % .

Paprastojo remonto ir eksploatavimo sąnaudos lyginant su 2020 m. padidėjo, nes buvo atliktas salės remontas.

Sunaudotų atsargų savikaina lyginant su 2020 m. padidėjo 14,15 %.

Kitų paslaugų sąnaudos padidėjo 44,77 %.

Įstaiga patalpų nenuomoja.

Informacija apie įsipareigojimų dalį nacionaline ir užsienio valiutomis

Informacija apie įsipareigojimų dalį nacionaline ir užsienio valiutomis yra pateikta P24 priede.

Informacija pagal veiklos segmentus

Informacija pagal veiklos segmentus pateikta P2 priede. Pagrindiniai veiklos sąnaudų segmentai – švietimas ir socialinė apsauga. Socialinės apsaugos išlaidoms priskiriama nemokamas mokinių maitinimas priešmokyklinėse grupėse.

Tikslinių lėšų gavimas ir panaudojimas 2021.12.31

|  |  |  |  |  |
| --- | --- | --- | --- | --- |
| Tikslinių lėšų  gavimas | Likutis metų pradžioje | Gauta lėšų | Panaudota  lėšų | Likutis laikotarpio  pabaigoje |
| Likutis 2020.12.31 -2% | 17717,08 |  |  |  |
| Gauta 2 % paramos lėšų per 2021 m. |  | 6451,81 |  |  |
| Panaudota 2 % paramos lėšų per 2021 m. |  |  | 15959,15 |  |
| Paramos likutis |  |  |  | 8209,74 |
| Likučiai 2021.12.31 | 17717,08 | 6451,81 | 15959,15 | 8209,74 |

Direktorė Lina Petrauskienė

Ilona Šakinienė, tel. (8-46) 452622